Hipparcos
Hipparcos (High Precision Parallax Collecting Satellite sözlərinin akronimi) — Avropa Kosmik Agentliyi tərəfindən astronometrik məqsədlər, ulduzların tədqiqi, onların koordinatlarının və uzaqlıqlarının ölçülməsi üçün yaradılmış kosmik teleskop. Adı yunan astronomu, ilk ulduz kataloqunu tərtib edən və ulduzların hərəkətli olduğunu kəşf edən Hipparxın adı ilə səsləşir. Hipparcos 1989-cu ildə kosmosa buraxılmış və 37 aylıq fəaliyyəti dövründə 1 milyondan artıq ulduz barədə astronometrik məlumatları toplamışdır. Bu teleskop vasitəsilə əldə edilən məlumatlar Hipparkos kataloqunda toplanmışdır.